lady dancer: महिला डांसर के साथ बदसलूकी, कपड़े फाड़े, फिर पीटा - dissatisfaction with lady dancer in hyderabad, case ragistered and 4 ladies arrested | Navbharat Times
dissatisfaction with lady dancer in hyderabad, case ragistered and 4 ladies arrested
भाषा | Updated: 17 Jun 2019, 11:10:10 PM IST
पेशे से डांसर एक महिला ने आरोप लगाया है कि चार महिलाओं समेत पांच लोगों ने सरेआम उसके कपड़े फाड़ दिए और उसके साथ मारपीट की। उसने दावा किया है कि बार में कुछ ग्राहकों ने उससे अवांछित यौन आग्रह किया जिससे उसने इनकार कर दिया था। हालांकि पुलिस ने इस आरोप को खारिज कर दिया।
पुलिस ने कहा कि महिला बार डांसर नहीं है जैसा कि उसने दावा किया है और ये पांच लोग बेगमपेट इलाके में स्थित पब के नियमित ग्राहक हैं। महिला ने आरोप लगाया कि बार में ग्राहकों के यौन आग्रह को मानने से इनकार करने पर शुक्रवार रात एक व्यक्ति और चार महिलाओं ने उसके कपड़े फाड़ दिए और उसके साथ मारपीट की। हालांकि पुलिस उपायुक्त (पश्चिम क्षेत्र) ए आर श्रीनिवास ने आरोप से इनकार किया।
एफआईआर दर्ज, महिलाएं गिरफ्तार
श्रीनिवास ने बताया, 'कपड़े फाड़े जाने का उसका आरोप गलत है। उसके साथ उसके दोस्तों ने किसी बहस के चलते मारपीट की।' उन्होंने बताया कि घटना के बाद महिला ने शिकायत दर्ज कराई जिसके आधार पर प्राथमिकी दर्ज कर महिलाओं को गिरफ्तार किया गया। श्रीनिवास ने बताया कि महिला के साथ मारपीट करने वाले शख्स की भी तलाश जारी है। डीसीपी ने उस आरोप को भी खारिज कर दिया कि उसके साथ जब मारपीट हो रही थी तो पुलिस उसे बचाने नहीं आई। उन्होंने कहा, 'हम उसे क्यों नहीं बचाएंगे? वह जो कह रही है उसमें कोई तर्क नहीं है, उसके बयान संदिग्ध हैं।'
Web Title dissatisfaction with lady dancer in hyderabad, case ragistered and 4 ladies arrested(News in Hindi from Navbharat Times , TIL Network)
और जानें:मारपीटमहिला डांसरबदसलूकीlady dancerladiescasebar dancerarresthyderabad Newshyderabad News in Hindihyderabad Latest Newshyderabad Headlinesहैदराबाद समाचार